A tanúsított szervezetek áttérése az új 45001 szabványra

Megjelent az ISO 45001:2018 szabvány, 2018.03.12.-én.

Ettől az időponttól kezdődően a tanúsított cégeknek 3 év áll rendelkezésre, hogy áttérjenek az új szabványra. Az áttérés megtörténhet megújító audit vagy az esedékes felügyeleti audit vagy rendkívüli audit keretében, mely a szervezet döntése, egyeztetve a tanúsító testülettel.
A szabvány beszerezhető a Magyar Szabványügyi Testületnél, MSZ ISO 45001:2018 jelzettel, magyar nyelven.
A 2018.03.12.-vel kezdődő, 3 éves áttérési időszak alatt az MSZ 28001:2008 szabvány szerint kiadott tanúsítványok 2021.03.12.-ig érvényesek.

Az MSZ 28001:2008 szabvány szerint tanúsított cégek feladatai az áttérés során:

* megismerni az új szabvány követelményeit,
* meghatározni a különbségeket, amelyeket kezelni kell, hogy a szervezet megfeleljen az új követelményeknek,
* biztosítani a megfelelő képzést és a tudatosságot elérni valamennyi fél számára, akik hatással vannak a szervezet MEBIR eredményességére,
* aktualizálni a meglévő irányítási rendszert, hogy megfeleljen a felülvizsgált követelményeknek, és igazolni ennek eredményességét,

Az EUROCERT Kft a mostani (november-december) felügyeleti akkreditáláskor tér át az új szabvány tanúsítására.